Alates 1. jaanuarist 2011 on Eestis käibel Euroopa Liidu ühisraha euro. Kroon kehtis euro kõrval võrdse maksevahendina veel uue aasta esimese kahe nädala jooksul. Alates 15. jaanuarist 2011 on euro Eestis ainuke kehtiv maksevahend. Eesti kroone vahetavad eurodeks 2011. aasta lõpuni keskkursiga ja teenustasuta sularahaga tegelevad pangakontorid. Pärast seda  on võimalik kroone eurodeks vahetada Eesti Pangas igavesti.